Source: https://www.zakonypreludi.sk/print/zz/2015-169/znenie-20150801.htm
Timestamp: 2020-07-02 16:02:25+00:00

Document:
169/2015 Z. z. Vyhláška o technickom postupe pri úprave zbrane kategórie A, B, C na expanznú zbraň kategórie D | Znenie 01.08.2015
Vyhláška č. 169/2015 Z. z.Vyhláška Úradu pre normalizáciu, metrológiu a skúšobníctvo Slovenskej republiky, o technickom postupe pri úprave zbrane kategórie A, kategórie B alebo kategórie C na expanznú zbraň kategórie D
https://www.zakonypreludi.sk/zz/2015-169
Účinnosť od 01.08.2015 do16.01.2020
Zákon č. 376/2019 Z. z. vložil do zákona č. 190/2003 Z. z. nový § 74, ktorý je zrušovacím ustanovením pre vyhlášku č. 169/2015 Z. z.
o technickom postupe pri úprave zbrane kategórie A, kategórie B alebo kategórie C na expanznú zbraň kategórie D
Úrad pre normalizáciu, metrológiu a skúšobníctvo Slovenskej republiky podľa § 35 ods. 5 zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení zákona č. 120/2015 Z. z. (ďalej len „zákon“) ustanovuje:
Táto vyhláška ustanovuje technický postup pri úprave zbrane kategórie A, kategórie B alebo kategórie C na zbraň kategórie D uvedenú v § 7 ods. 1 písm. d) zákona.
(1) Úprava zbrane kategórie A, kategórie B alebo kategórie C na zbraň kategórie D uvedenú v § 7 ods. 1 písm. d) zákona sa vykonáva v súlade s technickou dokumentáciou spracovanou držiteľom skupiny B zbrojnej licencie, ktorý úpravu vykoná.
(2) Pri úprave zbrane kategórie A, kategórie B alebo kategórie C na zbraň kategórie D uvedenú v § 7 ods. 1 písm. d) zákona sa dodržiava tento postup:
a) hlavné časti zbrane kategórie D uvedenej v § 7 ods. 1 písm. d) zákona sa upravia tak, aby využitie mechanických vlastností materiálu neumožnilo spätnú úpravu zbrane kategórie D uvedenej v § 7 ods. 1 písm. d) zákona na zbraň, do ktorej by bolo možné nabíjať a z nej strieľať strelivo určené pre zbraň kategórie A, kategórie B alebo kategórie C,
b) v hlavni zbrane kategórie D uvedenej v § 7 ods. 1 písm. d) zákona sa umiestnia zábrany, ktorých odstránenie spôsobí zničenie hlavne,
c) rozmery nábojovej komory zbrane kategórie D uvedenej v § 7 ods. 1 písm. d) zákona sú také, aby strelivo určené pre zbraň kategórie A, kategórie B alebo kategórie C nebolo možné vystreliť,
d) pri zbrani kategórie D uvedenej v § 7 ods. 1 písm. d) zákona s presadenou nábojovou komorou pri pokuse o odstránenie hlavne dôjde k poškodeniu jej nerozoberateľného spoja s puzdrom záveru,
e) ústia nábojových komôr revolverového valca zbrane kategórie D uvedenej v § 7 ods. 1 písm. d) zákona sa oproti hlavni zúžia a presadia,
f) pri zbrani kategórie D uvedenej v § 7 ods. 1 písm. d) zákona, ktorej konštrukcia je riešená tak, že pri bežnej manipulácii a čistení zbrane sa umožňuje rozobratie hlavných častí; tieto hlavné časti nesmú umožňovať z nich strieľať strelivo určené pre zbraň kategórie A, kategórie B alebo kategórie C.
(1) Označenie zbrane uvedenej v § 7 ods. 1 písm. d) zákona kontrolnou expanznou značkou sa vykoná trvalým a viditeľným spôsobom. Kontrolnou expanznou značkou sa označí hlaveň a aspoň jedna ďalšia hlavná časť tejto zbrane.
(2) Vzor kontrolnej expanznej značky podľa § 35 ods. 3 písm. c) zákona je uvedený v prílohe.
Príloha k vyhláške č. 169/2015 Z. z.
Kontrolná expanzná značka:
1) Smernica Európskeho parlamentu a Rady 98/34/ES z 22.júna 1998, ktorou sa stanovuje postup pri poskytovaní informácií v oblasti technických noriem a predpisov, ako aj pravidiel vzťahujúcich sa na služby informačnej spoločnosti (Mimoriadne vydanie Ú. v. EÚ, kap. 13/zv. 20) v platnom znení.

References: § 74
 § 35
 § 7
 § 7
 § 7
 § 7
 § 7
 § 7
 § 7
 § 7
 § 7
 § 7
 § 7
 § 35